dcraw(1)

NÉV
dcraw - parancssori dekódoló program nyers (RAW) digitális fényképekhez

ÁTTEKINTÉS
dcraw [OPCIÓK]... [FÁJLNEV]...

LEÍRÁS
dcraw nyers (RAW) fotókat dekódol, megjeleníti a metaadatokat, kimenti az előnézeti képet.

OPCIÓK

-v  Az összes lépést kilistázza a figyelmeztetések és hibák mellett.

-c  A szabványos kimenetre írja ki a dekódolt vagy előnézeti képet.

-e  Nem a nyers képet, hanem a fényképezőgép által generált előnézeti képet nyeri ki. Vagy JPEG, vagy pedig PPM fájl lesz az eredmény, fényképezőgéptől függően.

-z  AVI, JPEG, TIFF vagy nyers (RAW) fájl hozzáférési és módosítási idejét beállítja arra az időpontra, amikor a fotó készült. Feltételezve, hogy a fényképezőgép órája az egyezményes világidőre volt állítva.

-i  Azonosítja a fájlokat, de nem dekódolja őket. Visszatérési érték 0, ha a dcraw képes dekódolni az utolsó fájlt, és 1 amennyiben nem. -i -v megjeleníti a metaadatokat.

    A dcraw nem dekódol JPEG fájlt!!

-d  A nyers adatot szürkeárnyalatú képként mutatja interpoláció nélkül. Ez az opció fekete-fehér dokumentumokról készült képekhez alkalmas.

-D  Ugyanaz, mint a -d, de teljesen nyers (nincs szín méretezés).

-h  Fele méretű színes képet készít. Kétszer olyan gyors, mint a -q 0.

-q 0
    Gyors, de gyenge minőségű bilineáris interpolációt alkalmaz.

-q 1
    Változó számú gradiens (VNG) interpoláció használata.

-q 2
    Képpont Mintázat Csoportosító (PPG) interpoláció használata.

-q 3
    Homogeneitás Vezérelt Adaptív (AHD) interpoláció használata.

-f  Az RGB értékeket négy színként interpolálja. Akkor alkalmazható, ha a kimenet hamis, kétszer-kettes rácsot mutat VNG-vel, vagy cikk-cakkokat AHD-val.

-m menetek_száma
    Az interpoláció utáni 3x3-as medián szűrő többszöri alkalmazása az R-G és a B-G csatornákon a szín-hibák (color artifacts) eltávolítására.

-n zaj_küszöb
    Wavelet alkalmazásával csökkenti a zajt, miközben a részleteket megőrzi. A legjobb küszöbérték 100 és 1000 közé eshet.

-b fényerő
    Alapállapotban a dcraw 8-bites PGM/PPM/PAM fájlt ír BT.709-es gamma görbével és 99 százaléknál lévő fehér ponttal. Ha az eredmény túl világos vagy túl sötét, a -b opcióval állítható. Alapállapotban 1.0.

-4  16-bites pszeudo-PGM/PPM/PAM írása, gamma és fehéregyensúly beállítás nélkül, és -b opció nélkül.

-T  TIFF írása (metaadattal) PGM/PPM/PAM helyett.

-k fekete
    Fekete pont beállítása. Az alapbeállítás a fényképezőgéptől függ.

-K sötétkép.pgm
    A sötét képet kivonja a nyers adatból. A sötét kép készítéséhez fotózzon egy nyers (RAW) képet teljes sötétben (pl.: objektív sapkával), és futtassa a dcraw -D -4 -j -t 0 parancsot.

-w  A fényképezőgép által megállapított fehéregyensúly használata. Ha a dcraw ilyet nem talál, figyelmeztetést ír ki, és az alapértelmezést használja.

-a  A teljes kép átlagolásával számít fehéregyensúlyt.

-A baloldal felső_rész szélesség magasság
    A kép megadott területének átlagolásával számít fehéregyensúlyt. Először futtassa a dcraw -j -t 0 parancsot, és a kimenetén válasszon egy semleges, szürke színű területet.

-r szorzó0 szorzó1 szorzó2 szorzó3
    Megadható egyedi fehéregyensúly beállítás. A szorzók kimásolhatók a dcraw -v parancs kimenetéről.

nincs fehéregyensúly opció
    A dcraw D65-ös lámpával megvilágított szabványos színskála alapján megállapított rögzített fehéregyensúlyt használ.

+M vagy -M
    Használja (vagy sem) bármelyik, a kép metaadataiban található színmátrixot. Az alapbeállítás +M ha -w meg van adva, és -M különben. Ez az opció csak az Olympus, Leaf, és Phase One fényképezőgépek esetén van hatással.

-C piros_szorzó kék_szorzó
    A nyers piros és kék csatornákat módosítja a megadott szorzóval. Többnyire 0.999 és 1.001 közötti érték megfelelő a kromatikus aberráció javításához.

-H 0
    Minden csúcsfényt teljesen fehérként kezel (alapértelmezett).

-H 1
    Hagyja meg a csúcsfényeket a rózsaszín különböző árnyalataiban.

-H 2
    A levágott és meghagyott csúcsfények keverése, hogy fokozatos legyen az átmenet a fehérbe.

-H 3-9
    A csúcsfények visszanyerése. Az alacsonyabb érték a fehéret, a magasabb a színeket preferálja. Próbálja a -H 5 opciót kompromisszumként. Ha az nem elég jó akkor használja a -H 9, parancsot, másolja ki a túl fényes, de nem fehér részeket, majd másolja be a -H 3 opcióval generált képbe.

-o [0-5]
    A kimenet színterének (colorspace) kiválasztása, ha a -p opció nincs megadva: 0 Nyers színek (minden kamerának egyedi)
    1 sRGB D65 (alapértelmezett)
    2 Adobe RGB (1998) D65
    3 Wide Gamut RGB D65
    4 Kodak ProPhoto RGB D65
    5 XYZ

-p fényképezőgép.icm [ -o kimenet.icm ]
    ICC profilok használata a fényképezőgép nyers (RAW) színterének (colorspace) és a kimenet kívánt színterének meghatározására (alapbeállítása sRGB).

-p embed
    Az eredeti nyers képben lévő ICC profil használata.

-t [0-7,90,180,270]
    Kimenő kép elforgatása. Alapértelmezés szerint a dcraw a fényképezőgép által meghatározott beállítást használja. -t 0 Forgatás letiltása.

-s [0-99]
    Kiválasztja a dekódolni kívánt képet, amennyiben a nyers fájl több ilyet is tartalmaz. Például a Fuji Super CCD SR fényképezőgép egy második képet is generál négy fényértékkel alulexponálva a csúcsfények részleteinek megőrzésére.

-j  A Fuji Super CCD-vel rendelkező fényképezőgéppel készült képeket 45 fokkal elforgatva jeleníti meg. Ha egy fényképezőgéppel készült kép képpontjai nem négyzet alakúak akkor sem húzza szét a képet az igazi oldalarányoknak megfelelően. Ez az opció biztosítja, hogy minden egyes kimeneti képpont pontosan egy pontnak feleljen meg a nyers képen.

    A dcraw figyelmen kívül hagyja a -s és a -j opciókat, ha az adott fényképezőgépre nem vonatkoznak.

FÁJLOK

./.rosszképpont, ../.rosszképpont, ../../.rosszképpont, ...
    A fényképezőgép halott képpontjainak (dead pixels) felsorolásával a dcraw interpolálni tud körülöttük. Minden sorban meghatározható az oszlop, a sor, és a UNIX idő, amikor a képpont tönkrement. Például:

     962   91 1028350000  # meghalt Augusztus 1 és 4 között 2002-ben
    1285 1067 0           # nem tudni mikor ment tönkre a képpont

    Ezek a koordináták kivágás és forgatás előtt értendők. A halott képpontok keresésére a dcraw -j -t 0 parancs használható.

LÁSD MÉG
pgm(5), ppm(5), pam(5), pnmgamma(1), pnmtotiff(1), pnmtopng(1), gphoto2(1), cjpeg(1), djpeg(1)

SZERZŐ
Írta David Coffin, dcoffin a cybercom o net

FORDÍTÁS
Sólyom Zoltán, z-one a freemail o hu